Title: Presentació, descripció i pla de treball.
Course: Educació Física 2n ESO 1r T

- Presentació del tema als alumnes.
- Descripció general de les activitats que hauran de fer.
- Pla de treball del tema.

1.-Presentació del tema

La finalitat d’aquest tema és dissenyar un programa d'activitat física per estar en forma i millorar la salut.

Aquest programa ens permetrà, sempre des d’un punt de vista saludable, practicar esport de manera autònoma.

2.-Activitats

Al llarg del present tema heu de fer:

Un qüestionari de sis preguntes sobre diferents aspectes rellevants a l’hora de realitzar un programa saludable, anomenat avaluació inicial. Aquest qüestionari no tindrà pes en la qualificació final.

 Una activitat on, prèvia realització dels tests per avaluar la condició física actual, registrareu una sèrie de dades que donarà informació sobre la vostra condició física. D’aquesta forma podreu adaptar el programa d’activitat física i salut al vostre nivell físic. Aquesta activitat s’anomena resultats de la condició física. Per realitzar aquesta activitat, us recomanem llegir el llibre de continguts del tema.

 La tasca principal de l’activitat, on heu de realitzar una planificació esportiva individual i saludable per una setmana. D’aquesta activitat sortirà el pes majoritari de la qualificació del tema.

 Per fer aquesta activitat és important:

·       Realitzar prèviament l’activitat de registres de les dades dels tests.

·       Llegir el llibre de continguts del tema, sobretot l’exemple del programa (punt 3).

·       Calcular correctament els paràmetres d'intensitat (la freqüència cardíaca màxima i en repòs).

·       Planificar un programa amb activitats reals, diverses i progressives.

·       Revisar els paràmetres de la rúbrica de la tasca.

Un qüestionari de quatre preguntes, corresponents als ítems de la rúbrica, per valorar el programa d’activitat física i salut.

3.-Pla de treball

Pel correcte desenvolupament del mateix disposareu de:

Fòrum T3: per a compartir dubtes, experiències o reptes del tema.

Llibre de continguts: informació necessària per realitzar el tema.

Base de dades: per compartir i accedir a diferents recursos del tema.

El vostre professor/a us guiarà al llarg del tema i us pautarà les activitats que haureu d'anar fent.

Cal que vigileu sovint el calendari i el fòrum del tema.

- El tema està preparat perquè comenceu realitzant l'avaluació inicial (què saps sobre el tema?).

- Posteriorment haureu d'accedir al llibre de continguts de l'apartat Recursos.

- Després, haureu de fer les activitats que se us proposen en l'apartat d'Activitats.

- Finalment, haureu d'accedir a la rúbrica per avaluar el programa d'activitat física i salut, per realitzar l'avaluació final del tema  de l'apartat Avaluació.

4. Objectius

En finalitzar el tema, els alumnes han de ser capaços d’aportar evidències que demostrin que poden respondre a les següents preguntes:

1.    Quins paràmetres he d'utilitzar per planificar un programa d’activitat física i salut?

2.    Com es calculen les diferents freqüències cardíaques i quina utilitat tenen?

3.    Com puc conèixer la meva condició física?

4.    Què és i com es planifica un programa d’activitat física i salut?

5. Avaluació

En aquest curs podem trobar diferents moments del procés d’avaluació:

Avaluació inicial

Ens permetrà l'adequació de la proposta o la situació didàctica a les característiques i necessitats de l'alumnat. No té funció qualificadora. La realitzarem per una banda amb un qüestionari de sis preguntes denominat què saps sobre el tema?, de diferents ítems a l’hora de realitzar un programa saludable i per altra, amb una tasca per registrar els resultats dels tests físics per conèixer la condició física de cada alumne i que puguin adaptar el seu programa d’activitat física i esport. Aquesta última es denomina resultat de l'avaluació de la condició física inicial.

Avaluació formativa

És la realitzada al  fòrum del tema, durant el seu desenvolupament, permetent compartir dubtes, experiències o reptes per un possible reajustament de les activitats i/o tasques.

Avaluació final.

En aquest tema es fa una valoració de les tasques que us proposem per treballar individualment d'acord amb una rúbrica o algunes orientacions que us presentarem en la definició de la tasca per tal que podeu saber quin és el  producte esperat.

Es realitzarà amb un qüestionari amb els ítems de la rúbrica, de quatre preguntes per valorar el programa d’activitat física i salut,  anomenat rúbrica per avaluar el programa d'activitat física i salut.

Algunes activitats són de correcció automàtica i n'hi ha algunes que podreu realitzar més d'una vegada per facilitar-vos l'aprenentatge.