Title: Introducció general (per a l'alumnat)
Course: Educació Física 2n ESO 1r T

1. Breu introducció

Hi ha una epidèmia mundial a causa d’un virus en tot el món. Els diferents governs estan prenent mesures per prevenir-ne l’expansió. El teu govern ha decidit fer un confinament d’un mes a casa. Només es permet sortir de casa per les següents tasques: adquisició d'aliments, de productes farmacèutics i de primera necessitat, assistència a centre, servei o establiment sanitari, desplaçament al lloc de treball, retorn al lloc de residència habitual, assistència o atenció a persones grans, menors d'edat, dependents, amb discapacitat o vulnerables, desplaçament a una entitat financera o d'assegurança i causa de força major o situació de necessitat.

A causa de diferents factors com el nerviosisme i l’ansietat, la gent no sempre està actuant com correspon:

• S'estan realitzant compres massives de productes d'higiene i alimentació, sense tenir en compte els hàbits higiènics, ni alimentaris. Deixant-se portar pel pànic o l'obsessió.

• Com que no hi ha accés a les instal·lacions esportives o fins i tot als recursos de l'entorn, la realització d'activitat física per part de la població ha descendit considerablement.

Com a conseqüència el nivell d’obesitat s’ha incrementat considerablement en aquests primers dies de confinament i es preveu un augment més significatiu en la població quan acabi l’estat de confinament.

Per canviar aquesta tendència, el govern us demana ajuda per conscienciar a la resta de la població.

Us heu de conscienciar sobre la necessitat de practicar o seguir un estil de vida saludable i de conèixer les repercussions que l'activitat física té sobre la salut.  També, per contraposició, el fet d'haver de conèixer i ser capaç de reconèixer hàbits i conductes de risc socialment esteses, que són perjudicials, com el sedentarisme que pot afavorir el sobrepès o l'obesitat, la pràctica d'activitat física inadequada i els perills que suposen.

2. Continguts a treballar

La proposta es divideix en tres temes:

Un primer tema: Prepara’t per fer activitat física!

On coneixerem l’estructura de les sessions d’educació física, aprofundint en l’escalfament i la seva importància des d’un punt de vista saludable.

Un segon tema: Com són de saludables els nostres hàbits?

On identificarem i reflexionarem sobre els nostres hàbits, si són saludables o no. Partirem d’aquesta anàlisi per crear una proposta saludable que posteriorment donarem a conèixer per ajudar a millorar els hàbits de la resta de la població.

Un tercer tema: Crear i aplicar un programa d’activitat física i salut.

La finalitat d’aquest tema és dissenyar un programa d'activitat física per estar en forma i millorar la salut.

Amb aquest programa ens permetrà, sempre des d’un punt de vista saludable, practicar esport de manera autònoma.

3. Organització dels elements gràfics del curs de Moodle

El curs està estructurat en dues columnes. A la columna de l'esquerra tens diversos blocs. Has d'estar atent al bloc Calendari on veuràs els esdeveniments del curs (inici, temes, lliurament de tasques...) amb les dates implicades. També cal que vigilis el bloc Progrés de la Compleció on pots veure les activitats que ja tens fetes i les que tens pendents.

A la columna de la dreta o part central del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part central amb un bloc per a cada tema.

Dins de cada tema trobaràs una breu introducció sobre el tema i descripció del que heu de fer i dos apartats; un primer apartat de Recursos amb els continguts del tema explicats i altres materials (enllaços, documents, elements multimèdia...) que et puguin ser útils. I un segon apartat d'Activitats on tindràs les activitats que has de  desenvolupar.

4. Pla de treball

El teu professor/a et guiarà al llarg de tot el curs.

Cal que vigilis sovint el calendari i els fòrums d'avisos i notícies i de Dubtes del curs.

Les activitats estan explicades, indicant de forma clara la tasca que has de desenvolupar, la forma i format com has de lliurar la tasca i com s'avaluarà l’activitat. Cal que tinguis cura a l'hora de lliurar les tasques segons el que es demana i com es demana.