Title: Presentació, descripció i pla de treball.
Course: Educació Física 2n ESO 1r T

- Presentació del tema als alumnes.
- Descripció general de les activitats que hauran de fer.
- Pla de treball del tema.

1.-Presentació del tema

En aquest tema identificarem i reflexionarem sobre els nostres hàbits, si són saludables o no. Partirem d’aquesta anàlisi per crear una proposta saludable que posteriorment donarem a conèixer per ajudar a millorar els hàbits de la resta de la població.

2.-Activitats

Al llarg del tema heu de fer:

Una enquesta d'onze preguntes per conèixer les vostres idees prèvies sobre els hàbits saludables, anomenada avaluació inicial tema 2. Aquesta enquesta no tindrà qualificació final.

Una tasca on creareu el vostre propi llistat d’hàbits saludables (alimentació, activitat física, higiene...) anomenada activitat 1. Per realitzar aquesta activitat us recomanem llegir el llibre de continguts del tema.

 La tasca principal de l’activitat, on sortirà el pes majoritari de la qualificació del tema. Aquesta està dividida en tres parts diferenciades i relacionades:

a)  Una primera de recollida de dades, durant una setmana, d’hàbits d’higiene corporal i salut en la pràctica d’activitats físiques, d’higiene postural i prevenció de lesions i d’hidratació, alimentació i descans.

b) Una segona, on valorareu els vostres hàbits a partir d’una rúbrica com a molt saludables, força saludables, poc saludables o gens saludables. Aquesta segona activitat es realitzarà al qüestionari anomenat rúbrica per valorar els vostres hàbits.

 c)  Una tercera, on triareu l'hàbit que heu considerat menys saludable, justificareu perquè no és saludable i realitzareu alguna proposta d’activitat que canviï aquest hàbit (no saludable o gens saludable) en un hàbit saludable.

3.-Pla de treball

Pel seu correcte desenvolupament disposareu de:

Fòrum T1: per a compartir dubtes, experiències o reptes del tema.

Llibre de continguts: informació necessària per realitzar el tema.

Base de dades: per compartir i accedir a diferents recursos del tema.

El teu professor/a et guiarà al llarg del tema i et pautarà les activitats que hauràs d'anar fent.

Cal que vigilis sovint el calendari i el fòrum del tema.

- El tema està preparat perquè comencis realitzant l'avaluació inicial (què saps sobre el tema?).

- Posteriorment hauràs d'accedir al llibre de continguts de l'apartat Recursos.

- Després, hauràs de fer les activitats que se't proposen en l'apartat d'Activitats.

- Finalment, hauràs d'accedir a la rúbrica per valorar els nostres hàbits, per realitzar l'avaluació final del tema de l'apartat Avaluació.

4.- Objectius

En finalitzar el tema, els alumnes han de ser capaços d’aportar evidències que demostrin que poden respondre a les següents preguntes:

1.    Què són els hàbits saludables i com afecten la nostra salut?

2.    Són saludables els teus hàbits?

3.    Com afecta l’activitat física a la nostra salut?

4.    Series capaç de canviar els teus hàbits? Com?

5.- Avaluació

En aquest tema podem trobar els diferents moments del procés d’avaluació:

Avaluació inicial

Ens permetrà l'adequació de la proposta o la situació didàctica a les característiques i necessitats de l'alumnat. No té funció qualificadora. La realitzarem amb enquesta d’onze preguntes per conèixer les idees prèvies de l’alumnat sobre els hàbits saludables, anomenat avaluació inicial: què saps sobre el tema?

Avaluació formativa

És la realitzada al fòrum del tema, durant el seu desenvolupament, permetent compartir dubtes, experiències o reptes per a un possible reajustament de les activitats i/o tasques.

Avaluació final.

En aquest tema es fa una valoració de les tasques que us proposem per treballar individualment d'acord amb una rúbrica o algunes orientacions que us presentarem en la definició de la tasca per tal que pugueu saber quin és el producte esperat.

Es realitzarà amb un qüestionari amb els ítems de la rúbrica, de quatre preguntes, per valorar el programa d’activitat física i salut,  anomenat rúbrica per valorar els vostres hàbits.

Algunes activitats són de correcció automàtica i n'hi ha algunes que podreu realitzar més d'una vegada per facilitar-vos l'aprenentatge.